એસોસિએશને તેમના ડિસ્ટ્રિબ્યુટર મિત્રો સાથે ઉંડાણપૂર્વક ચર્ચા કર્યા બાદ જણાવ્યું છે કે, જયારે કંપની તેમને ડિસ્ટ્રીબ્યુટર તરીકે નીમે છે, ત્યારે ‘આરડી એગ્રીમેન્ટ’ની ઉપર સહી લે છે. ન્યૂઝ 18એ આ એગ્રીમેન્ટ જોયું ત્યારે માલુમ પડ્યું કે, કંપનીના સેલ્સ ડિરેક્ટર હેમંત રૂપાણીએ તેમજ ગુજરાતના હેડ તરીકે રહેલા સંતોષ મિશ્રાએ જે જવાબ આપેલા છે તે તેનાથી અત્યંત વિપરીત છે. એસોસિએશને ઉદાહરણ ટાંકતા જણાવ્યું છે કે, ‘ગોળ ભરેલી ટ્રકમાં ગાંજો મળે તો ટ્રાન્સપોર્ટર જવાબદાર કે માધ્યમ તરીકે રહેલી ટ્રક જવાબદાર ? અમે ડિસ્ટ્રીબ્યુટર્સ માત્ર ને માત્ર કંપનીનો માલ ડિસ્ટ્રીબ્યુટ કરવાનું માધ્યમ છીએ, નહિ કે માર્કેટ શેર વધ્યો કે નહિ, ધંધો કેમ ઓછો થયો જેવા બેતુકા પ્રશ્નોના જવાબ આપવા બંધાયેલા છીએ. આ પ્રકારના જવાબ માટે તો કંપનીએ સેલ્સ ઓફિસર, એરિયા સેલ્સ મેનેજર અને બ્રાંચ સેલ્સ મેનેજર જેવાઓની નિમણુંક કરેલી છે. પણ અહીં તો છેલ્લા છ દિવસ થી કંપનીના અસહકારના કારણે ધંધો નથી તેની તાપસ કર્યા વગર એરિયા સેલ્સ મેનેજર નવીન ભસીન ડિસ્ટ્રિબ્યુટર્સની નબળી કડીઓને “નોન-પ્રોફેશનલ” ઢબે ધમકાવવાનું કામ કરે છે, જેનું રેકોર્ડિંગ પણ ન્યૂઝ18 પાસે છે.